సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
Wagon R Launch: మారుతీ వేగనార్ లుక్ మారింది.. ఓ లుక్కేయండి
బాలెనో, స్విఫ్ట్ మోడళ్లు తయారయ్యే హార్ట్‌టెక్ ప్లాట్‌ఫామ్‌పైనే ఇప్పుడు వేగనార్ కూడా రూపొందింది. అందుకే కారు కొంచెం పెద్దగా కనిపిస్తోంది. విశాలమైన క్యాబిన్ ఉంటుంది. ఇది చాలా పాజిటివ్ అంశం.
Samayam Telugu | Updated:
Jan 23, 2019, 05:08PM IST
హైలైట్స్
2019 వేగనార్ ఆవిష్కరించిన కంపెనీ
ధర రూ.4.19 లక్షల నుంచి ప్రారంభం
1.2 లీటర్ ఇంజిన్, కొత్త డిజైన్, విశాలమైన క్యాబిన్ వంటి ప్రత్యేకతలెన్నో..
దేశీ దిగ్గజ వాహన తయారీ కంపెనీ మారుతీ సుజుకీ ఇండియా తాజాగా సరికొత్త వేగానార్‌‌ను మార్కెట్‌లోకి తీసుకువచ్చింది. దీని ధర 4.19 లక్షల నుంచి ప్రారంభమౌతోంది. టాప్ వేరియంట్ ధర రూ.5.69 లక్షలు. ధరలన్నీ ఎక్స్‌షోరూమ్ ఢిల్లీవి.
వేగనార్‌లో వస్తున్న మూడో జనరేషన్ మోడల్ ఇది. మునపటి కార్లతో పోలిస్తే ఇది కొంచెం పెద్దగా ఉంది. డిజైన్ పరంగా చూస్తే గత కార్ల కన్నా ఇదే బాగుంది. ఇందులో రీడిజైన్ హెడ్‌ల్యాంప్స్, కొత్త బంపర్ వంటి ప్రత్యేకతలున్నాయి. కాగా మారుతీ సుజుకీ.. వేగనార్ మోడల్‌ను 1999లో మార్కెట్‌లోకి తీసుకువచ్చింది.